turjo4nis/wikipedia-bn-dump-20250701 huggingface dataset:
স্ট্রেঞ্জ তারা

স্ট্রেঞ্জ তারা স্ট্রেঞ্জ কোয়ার্ক পদার্থ দিয়ে তৈরি এক প্রকার কোয়ার্ক তারা। এরা কোয়ার্ক তারা শ্রেণির একটি উপদল।

স্ট্রেঞ্জ তারার অস্তিত্ব বডমার কাছাকাছি-শূন্য তাপমাত্রা এবং চাপের স্থিতিশীলতার ধারণার বিবেচনা ছাড়াই থাকতে পারে, কারণ স্ট্রেঞ্জ কোয়ার্ক পদার্থ সাধারণ কোয়ার্ক পদার্থের মতো একইভাবে নিউট্রন তারার কেন্দ্রে স্থিতিশীল থাকতে পারে। এই ধরনের স্ট্রেঞ্জ তারার মধ্যে স্বাভাবিকভাবেই নিউট্রন তারার গাঠনিক উপাদানের একটি  কঠিন আবরণ থাকবে। সাধারণভাবে কঠিন আবরণটির গভীরতা পুরো তারার গাঠনিক অবস্থা, পরিস্থিতি এবং স্ট্রেঞ্জ কোয়ার্ক পদার্থের পরিমাণের উপর নির্ভর করবে। কোয়ার্ক পদার্থ (স্ট্রেঞ্জ কোয়ার্ক পদার্থ সহ) দ্বারা আংশিকভাবে তৈরি তারাগুলিকে হাইব্রিড তারা হিসাবেও অভিহিত হয়।

এই তাত্ত্বিক স্ট্রেঞ্জ তারার কঠিন আবরণ  
অনিত্যব্যয়ী রেডিও বিস্ফোরণের সম্ভাব্য কারণ হিসাবে প্রস্তাবিত। এটি এখনও তাত্ত্বিক। তবে, প্রমাণ রয়েছে যে এই স্ট্রেঞ্জ তারার কঠিন আবরণের পতন একটি FRB এর উৎপত্তি স্থল হতে পারে।

আরো দেখুন

ম্যাগনেটার

কৃষ্ণ গহ্বর

শ্বেত বামন

নিউট্রন তারা

কোয়ার্ক তারা

প্রাসঙ্গিক তথ্যপঞ্জি 

Alcock, Charles; Farhi, Edward; Olinto, Angela (1986). "Strange stars". Astrophys. J. 310: 261–272. Bibcode:1986ApJ...310..261A. doi:10.1086/164679.

P., Haensel; R., Schaeffer; J.L., Zdunik (1986). "Strange quark stars". Astronomy and Astrophysics. 160.

তথ্যসূত্র 

তারার জীবনচক্র
স্ট্রেঞ্জ তারা
কোয়ার্ক
ধরন অনুযায়ী নক্ষত্র
সেমিনোল (দ্ব্যর্থতা নিরসন)

সেমিনোল দ্বারা বুঝানো হতে পারে- 
 সেমিনোল নৃগোষ্ঠী, ফ্লোরিডার বসবাস করা মূলনিবাসী আমেরিকান নৃগোষ্ঠী। বর্তমানে তারা মূলত ওকলাহোমাতে এবং ফ্লোরিডায় সংখ্যালঘু জাতি হিসেবে বাস করছে।

সংগীত ও চলচ্চিত্র  
 সেমিনোল (চলচ্চিত্র), ১৯৫৩ সালে মুক্তিপ্রাপ্ত একটি আমেরিকান টেকনিকলোর পশ্চিমা চলচ্চিত্র যা বাড বোয়েটিচার দ্বারা পরিচালিত এবং রক হাডসন, অ্যান্টনি কুইন, বারবারা হেল এবং রিচার্ড কার্লসন অভিনীত হয়েছিলো। 
 সেমিনোল (ব্যান্ড), ফ্লোরিডার একটি আমেরিকান দেশীয় সংগীতের জুটি যা ভাই জিমি মাইয়ার্স এবং ডোনাল্ড "বুচ" মাইয়ার্সের সমন্বয়ে গঠিত হয়েছিলো। তারা দুজনেই ফ্লোরিডার বানেলের সাইপ্রেস লাউঞ্জে তাদের পারফর্ম শুরু করেছিলেন।

স্থান 
 সেমিনোল, আলাবামা
 সেমিনোল (ফ্লোরিডা)
 সেমিনোল (ওকলাহোমা)
 সেমিনোল (টেক্সাস)
 সেমিনোল হ্রদ
সেমিনোল, আলাবামা

সেমিনোল হলো মার্কিন যুক্তরাষ্ট্রের আলাবামার বাল্ডউইন কাউন্টির একটি অখণ্ডিত সম্প্রদায়। সেমিনোল রবার্টসডেল এর  পূর্বে আমেরিকান রুট ৯০ বরাবর অবস্থিত।

টপ গিয়ার: ইউএস স্পেশাল মতে শহরের 'স্টেট লাইন কনভেনিয়েন্স' ছিলো প্রধান উপস্থাপকদের উপর হামলার জায়গা যেখানে তাদের গাড়িতে লেখা স্লোগান দিয়ে ক্ষুব্ধ বাসিন্দারা হামলা করতো।

ইতিহাস
সেমিনোল নৃগোষ্ঠীর নামে এই সম্প্রদায়ের নামকরণ করা হয়েছে। সেমিনোল নামে একটি পোস্ট অফিস ১৮৯৪ সাল থেকে ১৯৬৭ সাল পর্যন্ত পরিচালিত হয়েছিল।

তথ্যসূত্র
সেমিনোল, ফ্লোরিডা

সেমিনোল মার্কিন যুক্তরাষ্ট্রের ফ্লোরিডার পিনেলাস কাউন্টির একটি শহর। ২০১০ এর জনশুমারিতে এ শহরের জনসংখ্যা ছিলো ১৭,২৩৩ জন, ২০০০ সালে যা ছিলো ১০,৮৯০ জন। এখানে সেন্ট পিটার্সবার্গ কলেজের একটি ক্যাম্পাস রয়েছে।

ইতিহাস
সেমিনোলে প্রথম সাদা বন্দোবস্তটি ১৮৪০ এর দশকে হয়েছিল। এই সম্প্রদায়টির নাম সেমিনোল উপজাতির নামে রাখা হয়েছে যারা একসময় এই অঞ্চলটিতে বসবাস করত। ১৯৭০ সালে সেমিনোলকে সংযুক্ত করা হয়েছিল।

সেমিনোলে ছিলো ২০০০ সালে শিল্পী টম স্টোভালের আঁকা একটি জল টাওয়ার। ২০০৫ সালের শেষদিকে, কাউন্সিল সদস্যরা এর নকশার বিষয়ে অসন্তুষ্টি প্রকাশ করেছিলেন, তবে বাসিন্দারা এর পক্ষে কথা বলেছিলেন, মনে করা হয় এটিই সেমিনোলকে অনন্য করে তুলেছে এবং দিকনির্দেশ দেওয়ার জন্য একটি ভাল সামগ্রীই সরবরাহ করেছে। তবে জল টাওয়ারটি এখন আর নেই। ৭/২০/১৭ এর মধ্যে শহর কর্তৃপক্ষ জল টাওয়ারটি ধ্বংস করতে শুরু করে। জল টাওয়ার সংরক্ষণের জন্য শহরের বাসিন্দাদের প্রচেষ্টা ব্যর্থ হয়েছিল। কর্তৃপক্ষের পক্ষ থেকে বলা হয়েছিল যে এটি একটি পাবলিক পার্ক দ্বারা প্রতিস্থাপিত করা হবে।

তথ্যসূত্র 

ফ্লোরিডার শহর
সেমিনোল, ওকলাহোমা

সেমিনোল মার্কিন যুক্তরাষ্ট্রের ওকলাহোমার সেমিনোল কাউন্টির একটি শহর। ২০১০ এর আদমশুমারিতে এই শহরে জনসংখ্যা ছিল ৭,৪৮৮ জন। ১৯২০ এর দশকে তেলের উত্থানের কারণে সেমিনোলে জনসংখ্যার বিশাল বৃদ্ধি ঘটে।

ইতিহাস
এই শহরটি ১৯০৬ সালে টিডমোরের বাসিন্দাদের স্থান পরিবর্তনের জন্য বিকল্প শহর হিসাবে স্থাপন করা হয়েছিল। প্রসঙ্গত টিডমোরে শহরের উত্তরে তখন রেলপথ লাইন স্থাপন করা হয়েছিল। ১৯০৭ সালে ওকলাহোমা অঞ্চল এবং ভারতীয় অঞ্চল মিলিত মার্কিন যুক্তরাষ্ট্রে ওকলাহোমা রাজ্যে পরিণত হয়েছিল, সেখানে মাত্র ২০৬ জন বাসিন্দা ছিল।

তথ্যসূত্র 

ওক‌লাহোমার শহর
সেমিনোল, টেক্সাস

সেমিনোল মার্কিন যুক্তরাষ্ট্রের টেক্সাসের গেইনস কাউন্টির একটি শহর এবং কাউন্টি আসন। ২০১০ সালের আদম শুমারিতে এখানকার জনসংখ্যা ছিলো ৬,৪৩০ জন।

এটি কান্ট্রি সংগীতশিল্পী ল্যারি গ্যাটলিন এবং তানিয়া তাকার জন্মস্থান। পল প্যাটারসন, পশ্চিমা লেখক এবং শিক্ষাবিদ এবং এলমার কেল্টনের পরামর্শদাতা, জেনেস কাউন্টিতে জন্মগ্রহণ করেছিলেন।

উল্লেখযোগ্য ব্যক্তিত্ব
 তানিয়া তাকার (১৯৫৮–), কান্ট্রি সংগীত শিল্পী, সেমিনোলে জন্মগ্রহণ করেছিলেন।
 ল্যারি গ্যাটলিন, কান্ট্রি ও গসপেল সংগীত শিল্পী, সেমিনোলে জন্মগ্রহণ করেছিলেন।
 মেরি অ্যান অ্যালমাগার, বিশ্ব চ্যাম্পিয়ন বক্সার, সেমিনোলে জন্মগ্রহণ করেছিলেন।

তথ্যসূত্র 

টেক্সাসের শহর
পঞ্চগড় কমিউটার

পঞ্চগড় কমিউটার বাংলাদেশ রেলওয়ের অধীনে চলা একটি কমিউটার ট্রেন ।

ইতিহাস

যাত্রাপথ
পঞ্চগড় কমিউটার পঞ্চগড় - পার্বতীপুর - পঞ্চগড় পথে চলাচল করে।

স্টেশন তালিকা

পঞ্চগড় কমিউটার যেসকল স্টেশন দিয়ে চলাচল করে তা নিম্নে উল্লেখ করা হলো:

পার্বতীপুর রেলওয়ে স্টেশন  
মন্মথপুর রেলওয়ে স্টেশন  
চিরিরবন্দর রেলওয়ে স্টেশন  
কাউগাঁ রেলওয়ে স্টেশন  
দিনাজপুর রেলওয়ে স্টেশন  
কাঞ্চন রেলওয়ে স্টেশন  
বাজনাহার রেলওয়ে স্টেশন  
মঙ্গলপুর রেলওয়ে স্টেশন  
মোল্লাপাড়া রেলওয়ে স্টেশন  
সেতাবগঞ্জ রেলওয়ে স্টেশন  
সুলতানপুর স্কুল রেলওয়ে স্টেশন  
পীরগঞ্জ রেলওয়ে স্টেশন  
ভোমরাদহ রেলওয়ে স্টেশন  
শিবগঞ্জ রেলওয়ে স্টেশন  
ঠাকুরগাঁও রোড রেলওয়ে স্টেশন  
আখানগর রেলওয়ে স্টেশন  
রুহিয়া রেলওয়ে স্টেশন  
কিসমত রেলওয়ে স্টেশন  
নয়নিবুরুজ রেলওয়ে স্টেশন  
পঞ্চগড় রেলওয়ে স্টেশন

সম্পর্কিত 
উত্তরবঙ্গ মেইল

তথ্যসূত্র

বাংলাদেশের এক্সপ্রেস, মেইল, কমিউটার, লোকাল ও শাটল ট্রেন
বাংলাদেশের নামযুক্ত যাত্রীবাহী ট্রেন
সেমিনোল হ্রদ

সেমিনোল হ্রদ, ফ্লোরিডার সীমান্তে জর্জিয়ার দক্ষিণ-পশ্চিম কোণে অবস্থিত একটি জলাশয়। এটি মার্কিন যুক্তরাষ্ট্রের সেনা বাহিনীর প্রকৌশলীদের দ্বারা রক্ষণাবেক্ষণ করা হয়। জলাশয়ের  জায়গায় পানি এবং এর উপকূল  পর্যন্ত বিস্তৃত। সেমিনোল হ্রদের মাছের মধ্যে লার্জমাউথ বাস, ক্রাপি, চেইন পিকেরেল, ক্যাটফিশ, ডোরাকাটা বাস এবং অন্যান্য প্রজাতি রয়েছে। আমেরিকান অ্যালিগেটর, সাপ এবং বিভিন্ন জলপোকা হ্রদে শিকার করে।

ইতিহাস
জিম উডরুফ লক এবং বাঁধ প্রকল্পটি ১৯৪৬ সালের নদী ও হার্বারস অ্যাক্টে মার্কিন যুক্তরাষ্ট্র কংগ্রেস কর্তৃক অনুমোদিত হয় এবং পরের বছর এটির কাজ শুরু হয়। ১৯৫২ সালে বাঁধটি সম্পূর্ণ হওয়ার পর ১৯৫৭ সালে হ্রদটি খুলে দেওয়া হয়।

প্রকল্পটির ব্যয় ২৯ মিলিয়ন মার্কিন ডলার হবে বলে মনে করা হয়েছিল, তবে কাজ শেষ করতে $৪৬.৫ মিলিয়ন ডলার প্রয়োজন হয়েছিল। হ্রদের নাম দেওয়া হয়েছে সেমিনোল ইন্ডিয়ানদের নামে।

তথ্যসূত্র 
টীকা

গ্রন্থপঞ্জি

মার্কিন যুক্তরাষ্ট্রের হ্রদ
হ্রদ
কাঞ্চন কমিউটার

কাঞ্চন কমিউটার বা কাঞ্চন আন্তঃনগর কমিউটার বাংলাদেশ রেলওয়ের অধীনে চলা একটি আন্তঃনগর শ্রেনীর কমিউটার ট্রেন। ২৮ আগস্ট ২০২৩ থেকে ট্রেনটি বন্ধ ছিল। এটি পুনরায় চালু করা হয়েছে।

নামের ইতিহাস 

দিনাজপুর জেলার প্রবাহিত পুনর্ভবা নদীর উপর কাঞ্চন সেতুর নাম অনুসারে এই ট্রেনের নাম রাখা হয় কাঞ্চন কমিউটার।

যাত্রাপথ 
কাঞ্চন কমিউটার পঞ্চগড় থেকে পার্বতীপুর পর্যন্ত চলাচল করে।

স্টেশন তালিকা 
কাঞ্চন কমিউটার যেসকল স্টেশন দিয়ে চলাচল করে তা নিম্নে উল্লেখ করা হলো:

 পার্বতীপুর রেলওয়ে স্টেশন
 মন্মথপুর রেলওয়ে স্টেশন
 চিরিরবন্দর রেলওয়ে স্টেশন
 কাউগাঁ রেলওয়ে স্টেশন
 দিনাজপুর রেলওয়ে স্টেশন
 কাঞ্চন রেলওয়ে স্টেশন
 বাজনাহার রেলওয়ে স্টেশন
 মঙ্গলপুর রেলওয়ে স্টেশন
 মোল্লাপাড়া রেলওয়ে স্টেশন
 সেতাবগঞ্জ রেলওয়ে স্টেশন
 সুলতানপুর স্কুল রেলওয়ে স্টেশন
 পীরগঞ্জ রেলওয়ে স্টেশন
 ভোমরাদহ রেলওয়ে স্টেশন
 শিবগঞ্জ রেলওয়ে স্টেশন
 ঠাকুরগাঁও রোড রেলওয়ে স্টেশন
 আখানগর রেলওয়ে স্টেশন
 রুহিয়া রেলওয়ে স্টেশন
 কিসমত রেলওয়ে স্টেশন
 নয়নিবুরুজ রেলওয়ে স্টেশন
 পঞ্চগড় রেলওয়ে স্টেশন

সম্পর্কিত নিবন্ধ 

 উত্তরবঙ্গ মেইল
 পঞ্চগড় কমিউটার

তথ্যসূত্র 

বাংলাদেশের এক্সপ্রেস, মেইল, কমিউটার, লোকাল ও শাটল ট্রেন
বাংলাদেশের নামযুক্ত যাত্রীবাহী ট্রেন
মাই ব্রাদার... নিখিল

মাই ব্রাদার... নিখিল হচ্ছে ২০০৫ সালে মুক্তিপ্রাপ্ত একটি সমলৈঙ্গিক প্রেমের গল্প নিয়ে নির্মিত চলচ্চিত্র। বাস্তব সমপ্রেমী ডমিনিক ডি'সুজার (যিনি ১৯৯০-এর দশকের শুরু দিকে এইডস রোগে ভুগে মারা গিয়েছিলেন) জীবনের উপর ভিত্তি করে এই চলচ্চিত্রটি বানিয়েছিলেন পরিচালক অনির। যখন চলচ্চিত্রটি বানিয়েছিলেন অনির তখন ভারত সরকার, সেন্সর বোর্ড তাকে এই চলচ্চিত্র বানাতে নিষেধ করেছিলো, কারণ ভারতের আইনে তখন সমপ্রেম অবৈধ ছিলো।

অনামিকা (জুহি চাওলা) তার ভাই নিখিলের (সঞ্জয় সুরী) জন্য অনেক মায়া দেখান যখন নিখিলের বাবামা নিখিলকে সমপ্রেমী হবার জন্য অনেক অপমান করে - চলচ্চিত্রটির মূল বিষয় এটিই।

অভিনয়ে
সঞ্জয় সুরী - নিখিল কাপুর
জুহি চাওলা - অনামিকা কাপুর
ভিক্টর বন্দ্যোপাধ্যায় - নবীন কাপুর
লিলেট দুবে - অনিতা রোজারিও  কাপুর
দীপান্বিতা শর্মা - লীনা গোমেজ
শায়ান মুন্সী - কেলী মেনজেস
পীয়া রায় চৌধুরী - ক্যাথরিন
সুজয় ঘোষ - বিশেষ চরিত্র
দিয়া মীর্জা - বিশেষ চরিত্র

তথ্যসূত্র

বহিঃসংযোগ
 
 
 My Brother... Nikhil, New York Times review
 My Brother... Nikhil, AfterElton review

হিন্দি ভাষার চলচ্চিত্র
২০০৫-এর চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় এলজিবিটিকিউ সম্পর্কিত চলচ্চিত্র
সমকামী পুরুষ সম্পর্কিত চলচ্চিত্র
গোয়ার পটভূমিতে চলচ্চিত্র
যশ রাজ ফিল্মস পরিবেশিত চলচ্চিত্র
১৯৯৪-এর পটভূমিতে চলচ্চিত্র
ওবি-ওয়ান কেনোবি

ওবি-ওয়ান কেনোবি (ইংরেজি: Obi-Wan Kenobi), যিনি বেন কেনোবি নামেও পরিচিত, হলেন স্টার ওয়ার্স ফ্র্যাঞ্চাইজির একজন চরিত্র। মূল ট্রিলজিতে চরিত্রটি পার্শ্ব ভূমিকা পালন করে এবং ইংরেজ অভিনেতা অ্যালেক গিনেস এই চরিত্রে অভিনয় করেন। পরবর্তীতে প্রকাশিত প্রিক্যুয়েল ট্রিলজিতে চরিত্রটির তরুণ বয়সের কাহিনী তুলে ধরা হয় এবং অন্যতম প্রধান চরিত্র হিসেবে ভূমিকা রাখে। রিভেঞ্জ অফ দ্য সিথ চলচ্চিত্রের অর্ধেক অংশ জুড়ে ওবি-ওয়ান প্রধান চরিত্র হিসেবে ভূমিকা রাখেন এবং চরিত্রায়ণ করেন স্কটিশ অভিনেতা ইউয়ান ম্যাকগ্রেগর। মূল ট্রিলজিতে ওবি-ওয়ান কেনোবিকে লুক স্কাইওয়াকারের পরামর্শদাতা হিসেবে দেখা যায়।

তথ্যসূত্র 

স্টার ওয়ার্সের চরিত্র
কাল্পনিক সমরকলা প্রশিক্ষক
চলচ্চিত্রে পুরুষ চরিত্র
টেলিভিশনে পুরুষ চরিত্র
কাল্পনিক সন্ন্যাসী
কিফিরে জেলা

কিফিরে (Pron:/ˈkɪfɑɪə/) নাগাল্যান্ডের টুয়েনসাং জেলার একাংশ নিয়ে নতুনভাবে সৃষ্টি করা নাগাল্যান্ডের নবম জেলা৷ ২০১১ সালের জনগণনা অনুসারে কিফিরে, লংলেং জেলার পর নাগাল্যান্ডের এগারটি জেলার মধ্যে দ্বিতীয় জনবহুল জেলা৷

ভৌগোলিক অবস্থান 
কিফিরে জেলার উত্তরে টুয়েনসাং জেলা, পশ্চিমে ফেক জেলা এবং পূর্বে মায়ানমার অবস্থিত৷ এই জেলার মূলকেন্দ্র কিফিরে শহরে, যা সমুদ্রপৃষ্ঠ থেকে ৮৯৬ মিটার উচ্চতায় অবস্থিত৷ কিফিরে জেলার মুখ্য টাউনসমূহ হচ্ছে, সেয়োচুং (Seyochung), সিটিমি (Sitimi), পুংরো (Pungro) এবং কিফিরে৷ সমুদ্রপৃষ্ঠ থেকে ৩৮৪১ মিটার উচ্চতায় নাগাল্যান্ডের সর্বোচ্চ শিখর ’মাউন্ট সারামাটি’ (Saramati), এই জেলাতে অবস্থিত৷

জনসংখ্যা 
২০১১ সালের জনগণনা অনুসারে কিফিরে জেলার মোট জনসংখ্যা ৭৪,০৩৩ জন৷ ভারতের জেলাসমূহর মধ্যে জনসংখ্যার দিকের থেকে এই জেলার স্থান ৬২৫তম (মোট ৬৪০ টির মধ্যে)৷ কিফিরের প্রতি ১০০০ জন পুরুষের বিপরীতে মহিলার সংখ্যা ৯৬১ জন৷ এই জেলার সাক্ষরতার হার ৭১.১% 

জেলাটির মূল জনজাতিসমূহ হচ্ছে সাংটাম (Sangtam), ইমচুঙ্গার (Yimchunger) এবং সেমা (Sema)৷

তথ্যসূত্র

বহিঃসংযোগ 
 

নাগাল্যান্ডের জেলা
কিফিরে জেলা
আইএনএস কোচি

আইএনএস কোচি (ডি৬৪) হ'ল ভারতীয় নৌবাহিনীর জন্য নির্মিত কলকাতা শ্রেণি স্টিলথ গাইডেড-মিসাইল ডেস্ট্রয়ারে দ্বিতীয় জাহাজ। এটি মুম্বইতে অবস্থিত মাজাগন ডক লিমিটেড (এমডিএল) দ্বারা নির্মিত হয়। বিস্তৃত সমুদ্র পরীক্ষার পরে, ৩০ সেপ্টেম্বর, ২০১৫ সালে জাহাজটিকে ভারতীয় নৌবাহিনীতে নিযুক্ত করা হয়। আইএনএস কোচি সাংকেতিক নাম 'প্রকল্প ১৫ আলফা' হিসাবে নির্মিত হয়।

নির্মাণ 
আইএনএস কোচি জাহাজের তলি বা পাটাতন ২০০৫ সালের ২৫ অক্টোবর স্থাপন করা হয়। নৌবাহিনীর ঐতিহ্যকে সামনে রেখে, যুদ্ধজাহাজটি ১৮ সেপ্টেম্বর ২০০৯ সকাল ১১.২০ তে মুম্বইয়ের মজাগন ডক থেকে নৌবাহিনী প্রধান অ্যাডমিরাল নির্মল কুমার বর্মার স্ত্রী, মধুলিকা বর্মা চালু করেন। প্রথমবারের জন্য, মজাগন ডক একটি রাশিয়ান সংস্থা বাল্টিস্কি জাভোদ-এর সহযোগিতায় একটি "পন্টুন সহায়ক" চালু করার পদ্ধতি ব্যবহার করে। এই পদ্ধতির অধীনে, পন্টুনগুলি জাহাজের কাঠামর (হুল) সাথে ঝালাই করা হয়, যা উৎসাহ দেয় এবং জোয়ারের সীমাবদ্ধতাগুলি কাটিয়ে উঠতে সহায়তা করে। ভবিষ্যতে সমস্ত জাহাজ লঞ্চের জন্য মাজাগন এই পদ্ধতিটি ব্যবহার করার পরিকল্পনা করে, কারণ প্রক্রিয়াটি আরও বেশি ওজন নিয়ে জাহাজগুলি চালু করতে সক্ষম।

অস্ত্র পরীক্ষা 

১ নভেম্বর ২০১৫ সালে ভারতীয় নৌবাহিনী আইএনএস কোচি থেকে ব্রহ্মস সুপারসনিক ক্রুজ ক্ষেপণাস্ত্র সফলভাবে পরীক্ষা করে। এই ক্ষেপণাস্ত্রটি ৭,০০০ টনের আইএনএস কোচি থেকে এই প্রথম- উল্লম্ব উৎক্ষেপণের সময় প্রায় পয়েন্টপয়েন্ট যথার্থতার সাথে লক্ষ্যবস্তু হিসাবে অবসরপ্রাপ্ত আইএনএস অ্যালেপ্পি নামে একটি জাহাজে আঘাত করে।

১৬ ই মে এবং ২৯ নভেম্বর ২০১৭ সালে, নৌবাহিনী সফলভাবে পরীক্ষামূলকভাবে বারাক ৮ ক্ষেপণাস্ত্রগুলি কোচি থেকে নিক্ষেপ করে।

যৌথ টাস্কফোর্স সমন্বয় (জেটিসি) মোডের মাধ্যমে সমবায় নিযুক্ত করার ক্ষমতা 
১৫ ই মে, ২০১৯ সালে, আইএনএস কোচিসহ আইএনএস চেন্নাই পূর্ণ যৌথ টাস্কফোর্স সমন্বয় (জেটিসি) মোডের কর্মসূচির মাধ্যমে প্রথম সমবায় ব্যস্ততার সঙ্গে গুলিচালানোর পরীক্ষায় অংশ নিয়েছিল, যা এমওআরএসএএম/বারাক ৮ 'কো-অপারেটিভ অ্যাংগেজমেন্ট' অপারেটিং মোড প্রয়োগ করে।

নকশা 

আইএনএস কোচি চালু হওয়ার আগে অবধি এটি ভারত-নির্মিত বৃহত্তম যুদ্ধ জাহাজ। যুদ্ধ জাহাজটি নৌবাহিনীর অভ্যন্তরীণ সংস্থা, নৌ নকশার অধিদপ্তর দ্বারা নকশা করা হয় এবং এটি মুম্বইয়ের মাজাগাঁও ডক শিপবিল্ডার্স লিমিটেড দ্বারা নির্মিত হয়। এটির ৭,৫০০ টন স্থানচ্যুতি রয়েছে এবং এটি দৈর্ঘ্যে ১৬৪ মিটার (৫৩৮ ফুট) ও প্রস্তে ১৭ মিটার (৫৬ ফুট) এবং চারটি গ্যাস টারবাইন দ্বারা চালিত জাহাজের নকশা করা হয় ৩০ নটিক্যাল মাইলের (৫৬ কিমি/ঘণ্টা) বেশি গতি অর্জনের জন্য। জাহাজটি উন্নত স্টিলথ বৈশিষ্ট্যগুলি দিয়ে তৈরি করা হয়, যা হালার গঠন এবং রাডার-স্বচ্ছ ডেক ফিটিংয়ের ব্যবহারের মাধ্যমে অর্জন করা সম্ভব হয়। সোনার অ্যাকোস্টিক কর্মক্ষমতা বাড়ানোর জন্য একটি দেশীয় নৌ প্ল্যাটফর্মের মধ্যে এই ধরনের দ্বিতীয় বো মাউন্ট সোনার গম্বুজ স্থাপন করা হয়।

তথ্যসূত্র

বহিঃসংযোগ 
 কলকাতা শ্রেণি কলকাতা শ্রেণি ডেস্ট্রয়ার @ ভারত-রক্ষক.কম
 টাইপ ১৫এ কলকাতা শ্রেণি ডেস্ট্রয়ার @ ইন্ডিয়ান-মিলিটারি.ওআরজি

কলকাতা শ্রেণি ডেস্ট্রয়ার
২০০৯-এর জাহাজ
ভারতে নির্মিত জাহাজ
ভারতীয় নৌবাহিনীর ডেস্ট্রয়ার
গোয়ালপাড়ীয়া উপভাষা

গোয়ালপাড়ীয়া ভাষা বা গোয়ালপাড়ীয়া আসামের গোয়ালপাড়া অঞ্চলে বহুলভাবে প্রচলিত  অসমীয়া ভাষার উপভাষা (রাজনৈতিক ভাবে)। কিন্তু গোয়ালপাড়ীয়া ভাষার সাথে কামতাপুরী অর্থাৎ রংপুরী ভাষার অবিচ্ছেদ্য সম্পর্ক রয়েছে। কিন্তু বর্তমানেে রাজনৈতিভাবে এটি অসমীয়ার উপভাষা হিসেবেে গণ্য হয়।

পশ্চিম আসামে প্রচলিত অসমীয়ার দুই উপভাষার মধ্যে গোয়ালপাড়ীয়া অন্যতম। অন্য উপভাষাটি হল কামরূপী উপভাষা বা কামরূপীয়া। গোয়ালপাড়ীয়া ভাষা অঞ্চলের পশ্চিমে উত্তর বঙ্গীয় উপভাষা অঞ্চল এবং এর আশে-পাশে তিব্বত-বর্মী ভাষার সম্প্রদায় আছে। বিভিন্ন আঞ্চলিক ভাষার শব্দ সংমিশ্রণ গোয়ালপাড়ীয়া উপভাষার অন্যতম বৈশিষ্ট্য। এই ভাষা বলা মানুষের আনুমানিক সংখ্যা প্রায় ২০ লাখ। গোয়ালপাড়ীয়া লোকসঙ্গীত-এর বিখ্যাত শিল্পী প্রতিমা বড়ুয়া পাণ্ডে গোয়ালপাড়ীয়া ভাষাকে জাতীয় দরবারে পরিচিতি দিয়েছিলেন।

ইতিহাস
গঙ্গা নদীর উত্তর দিকের অঞ্চলসমূহে পূর্ব মাগধী প্রাকৃত ভাষার থেকে অবধী, বরেন্দ্রী, কামরূপী এবং বঙ্গ ভাষার উৎপত্তি হয়েছিল। কামরূপ অঞ্চলে প্রচলিত ভারতীয়-আর্য ভাষাগোষ্ঠীর কামরূপী ভাষা থেকে ব্রহ্মপুত্র উপত্যকার গোয়ালপাড়ীয়া আদি ভাষা এবং উত্তরবঙ্গের কোচ রাজবংশী ভাষার উৎপত্তি হয়েছিল।

শ্রেণিবিভাজন
গোয়ালপাড়ীয়া উপভাষাকে তিনটি ভাগে শ্রেণী বিভাজন করা হয়। এই তিনটি হল;
 পূর্বীয়,
 মধ্যমীয়া, এবং
 পশ্চিমীয়া।

আসাম-এর ভাষাবিদগণ এই তিনটি উপভাষাকেে অসমীয়া ভাষার উপভাষা হিসাবে উল্লেখ করেন। কিন্তু বাংলা ভাষাবিদ চ্যাটার্জী (১৯২৬) পশ্চিম গোয়ালপাড়ীয়া উপভাষাকে উত্তরবঙ্গের উপভাষাসমূহর সঙ্গে এবং বাকী দুটি ভাগকে কামতাপুরী ভাষার উপভাষা হিসাবে উল্লেখ করেন। বীরেন্দ্রনাথ দত্ত গোয়ালপাড়ীয়া উপভাষাকে তিনটি মুখ্য ভাগে বিভক্ত করেছেন। পূর্ব গোয়ালপাড়ীয়াকে অভয়াপুরী এবং গোয়ালপাড়া শহরে প্রচলিত এবং কৃষ্ণাই, দুধনৈ, ধূপধরা অঞ্চলের ভাষা হিসাবে দুটি শাখাতে ভাগ করেছেন। স্থানীয় ভাবে এই অঞ্চলের ভাষা সমূহ হাব্রাঘাটীয়া, বাউসীয়া, নামদানীয়া এবং বারাহাজারী হিসাবে পরিচিত।

পশ্চিম গোয়ালপাড়ীয়াকে গৌরীপুর অঞ্চল (স্থানীয় ভাবে ঘূলীয়া) এবং চালকোচা অঞ্চলের আশে পাশে প্রচলিত ভাষা এই দুই শাখাতে ভাগ করেছে। চালকোচার ভাষাকে তিনি মধ্যমীয়া গোয়ালপাড়ীয়া হিসাবে উল্লেখ করেছেন।

গোয়ালপাড়া অঞ্চল
ব্রহ্মপুত্র উপত্যকার পশ্চিম অংশে গোয়ালপাড়া অঞ্চলে গোয়ালপাড়ীয়া উপভাষা প্রচলিত। প্রাচীন কালে এই অঞ্চল কামরূপ রাজ্য-এর অন্তর্ভুক্ত ছিল। কামরূপ রাজ্যের রত্নপীঠে গোয়ালপাড়া অঞ্চল ছিল।

পরে এই অঞ্চল কামতা রাজ্য এবং তারপর কোচ হাজোর অন্তর্ভুক্ত ছিল। রাজা রঘুদেব এবং পরীক্ষিত নারায়ণের রাজত্বকালে গোয়ালপাড়া অঞ্চল ১৫৮১ সাল থেকে ১৬১৫ সাল মোগলদের অধীন ছিল। ১৮শ শতকে ব্রিটিশগণ এই অঞ্চল বঙ্গ থেকে দেওয়ানি হিসাবে লাভ করেছিলেন এবং ১৮২৬ সালের ইয়াণ্ডাবু সন্ধির পর এই অঞ্চল ঔপনিবেশিক আসামের অন্তর্ভুক্ত হয়। বর্তমানে এই অঞ্চল আসামের গোয়ালপাড়া জেলায় অবস্থিত।

গোয়ালপাড়ীয়া লোকসঙ্গীত  
গোয়ালপাড়ীয়া লোকসঙ্গীত আসাম-এর প্রধান দুধরনের লোকসঙ্গীতের মধ্যে অন্যতম। গোয়ালপাড়া অঞ্চলে অতীত থেকে এইধরনের সঙ্গীতের চর্চা চলে আসছে। গোয়ালপাড়ীয়া সঙ্গীতের বিখ্যাত শিল্পী প্রতিমা বড়ুয়া পাণ্ডের প্রচেষ্টায় এই সঙ্গীত জাতীয় দরবারে পরিচিতি পেয়েছিল। গোয়ালপাড়ীয়া লোকসঙ্গীত এর সুকীয়া ভাষা (কথিত গোয়ালপাড়ীয়া ভাষা), সুর, জন-জীবনের দৃশ্য এবং বাদ্যযন্ত্রের জন্য বিখ্যাত। বর্তমানে বাণিজ্যিকভাবে গোয়ালপাড়ীয়া লোকসঙ্গীতের অ্যালবাম মুক্তি দেওয়া হয়।

তথ্যসূত্র

আসামের ভাষা
পূর্ব ইন্দো-আর্য ভাষা
হর্নবিল উৎসব

হর্নবিল (ধনেশ পক্ষী) উৎসব উত্তর-পূর্ব ভারত-এর নাগাল্যান্ডে প্রতিবছর ১-১০ ডিসেম্বরে উদ্‌যাপন করা এটি উৎসব৷ নাগাল্যান্ড রাজ্যে এই উৎসবকে মহোৎসব ('Festival of Festivals') বলেও আখ্যা দেওয়া হয়৷

পটভূমি 
নাগাল্যান্ড রাজ্য. বিপুলসংখ্যক নাগা জনজাতির বাসভূমি৷ এই প্রতিটি জনজাতির নিজস্ব উৎসব আছে৷ যেহেতু ৬০% এরও অধিক নাগা লোক কৃষির ওপর নির্ভরশীল, তাঁদের উদ্‌যাপন করা প্রায়ভাগ উৎসবই কৃষির সঙ্গে জড়িত৷ নাগাল্যান্ডের এই বিভিন্ন জনজাতির মধ্যে ভাববিনিময়ের বিকাশ এবং নাগাল্যান্ডের সাংস্কৃতিক ঐতিহ্যের প্রসারের জন্য, নাগাল্যান্ড সরকার ২০০০ সাল থেকে ডিসেম্বরের প্রথম সপ্তাহটিতে হর্নবিল উৎসব পালন করে আসছে৷

এই উৎসবক ভারতীয় ধনেশ পক্ষীর (Indian hornbill) নাম থেকে হর্নবিল উৎসব নামে অভিহিত করা হয়৷ ধনেশ পক্ষীর স্থান নাগা জনজাতিসমূহের সংস্কৃতি এবং লোকসাহিত্যে অতি গুরুত্বপূর্ণ৷

উদ্‌যাপন 

হর্নবিল উৎসব নাগাল্যান্ডের পর্যটন এবং শিল্পকলা এবং সংস্কৃতি বিভাগে অনুষ্ঠিত করে৷ এই উৎসব সব নাগা জনজাতির শিল্পকলা-সংস্কৃতির একটা উৎসব উদ্‌যাপন করার এক প্রচেষ্টা৷ এই উৎসব সাধারণত প্রতিবছর ১-১০ ডিসেম্বর কোহিমায় অনুষ্ঠিত হয়৷
উৎসবটির মূল স্থান কোহিমা শহর থেকে ১২ কিমি দূরত্বে অবস্থিত নাগা হেরিটেজ গ্রাম কিসামা (Kisama)৷ সব নাগা জনজাতিই এই উৎসবে অংশগ্রহণ করে৷

উৎসবের দর্শকরা নাগা খাদ্য, সঙ্সঙ্গীত-নৃত্য এবং রীতি নীতিকে ধরে নাগা সংস্কৃতিকে কাছ থেকে জানার এবং অভিজ্ঞতা নেওয়ার এক সুযোগ লাভ করে৷

উৎসবের বিভিন্ন অংশ 
এই উৎসবে জাঁকজমকের সাথে বিভিন্ন নৃত্য পরিবেশন, নাগা পারম্পরিক খেলধূলা, নাগা খাদ্যের পরিবেশন ইত্যাদি হয়৷ তাছাড়া পরম্পরাগত নাগা শিল্পকলা যেমন বিভিন্ন চিত্র, কাঠের কারুকার্য ইত্যাদির প্রদর্শনীও অনুষ্ঠিত হয়৷

এই উৎসবে পরম্পরাগত নাগা মরুংসমূহর (Naga Morungs) প্রদর্শন হয়৷ উৎসবটির বিশেষ আকর্ষণসমূহ হল শিল্পকলা এবং কারুকার্যর প্রদর্শনী, নাগা খাদ্যের ষ্টলসমূহ, ফুলের প্রদর্শনী, নৃত্য এবং সঙ্গীত পরিবেশন, ফ্যাশন শো, মিস নাগাল্যান্ড সুন্দরী প্রতিযোগিতা, পরম্পরাগত তীরন্দাজী (traditional archery), নাগা মল্লযুদ্ধ, পরম্পরাগত খেলাধুলা এবং সঙ্সঙ্গীত অনুষ্ঠানসমূহ৷

অর্থনৈতিক বিকাশ 
এই উৎসব নাগাল্যান্ড রাজ্যের পর্যটনের বিকাশে এক গুরুত্বপূর্ণ ভূমিকা পালন করে আসছে৷ এই উৎসব পর্যটকদের নাগা কৃষ্টি এবং সংস্কৃতির বিষয়ে জানার এবং অভিজ্ঞতা নেওয়ার সুবিধা দিয়ে আসছে৷

তথ্যসূত্র

বহিঃসংযোগ 
 
 Hornbill Festival
 
 YouTube clip
 Tourists to Nagaland require a permit to visit the state.

ভারতের উৎসব
নাগাল্যান্ড
কাকৈজনা সংরক্ষিত বনাঞ্চল

কাকৈজানা সংরক্ষিত বনাঞ্চল আসামের বঙাইগাঁও জেলার অভয়াপুরীর কাছে অবস্থিত একটি সংরক্ষিত বনাঞ্চল। এই বনাঞ্চল লুপ্তপ্রায় সোনালী বাঁদর-এর জন্য বিখ্যাত। বনাঞ্চলটির ক্ষেত্রফল ১৭.২৪ বর্গ কি.মি.।

বিবরণ 
কাকৈজানা সংরক্ষিত বনাঞ্চল প্রায় ১৫,০০০ বিঘা জমি জুড়ে আছে। এর ক্ষেত্রফল ১৭.২৪ বর্গ কি.মি.। আই নদীর পাড়ে অবস্থিত বনাঞ্চলটিকে ১৯৬৬ সালের ২৯ এপ্রিল তারিখে সংরক্ষিত বনাঞ্চল হিসাবে ঘোষণা করা হয়েছিল।  এটি আই উপত্যকা বন সংমণ্ডলের অন্তর্গত। ১৯৯৯ সালের ১ এপ্রিল তারিখে বনাঞ্চলটিকে অভয়ারণ্যে উন্নীত করতে সরকারিভাবে প্রস্তাব নেওয়া হয়েছিল। বনাঞ্চলটির মধ্য দিয়ে কালিকাপাত নামে একটি পাহাড় জুড়ে বয়ে গেছে। এর একটি পাহাড়ে একটি প্রাচীন শিব মন্দির আছে। এই স্থানের মাটির ওপর ইটা পড়ে থাকার প্রমাণ থাকা একটা শিবলিঙ্গ এবং যোনিপীঠ থাকা কাকৈজানা পূরাতাত্ত্বিক স্থান।

সম্প্রতি একে অভয়ারণ্যে উন্নীত করতে গুয়াহাটি উচ্চ ন্যায়ালয়-এ একটি জনহিত যাচিকা দাখিল করা হয়েছে।

অবস্থান 
আসামের বঙাইগাঁও জেলায় অবস্থিত কাকৈজানা সংরক্ষিত বনাঞ্চল বঙাইগাঁও শহর থেকে ১৫ কি.মি. পূর্বে অবস্থিত। এটি অভয়াপুরী শহরের নিচে কাছে অবস্থিত। এটি স্থল পথে বঙাইগাঁওর সঙ্গে সংযোজিত। বনাঞ্চলটি আই নদীর পাড়ে অবস্থিত।

জৈব বৈচিত্র 
কাকৈজানা সংরক্ষিত বনাঞ্চলে লুপ্তপ্রায় আইইউসিএন রেড ডাটা বুকের প্রথম অনুসূচীতে উল্লিখিত ৬০ টা সোনালি বাঁদর আছে। আন্তর্জাতিক প্রকৃতি সংরক্ষণ সংঘের রেড ডাটা বুকে সোনালি বাঁদরকে বিলুপ্তপ্রায় শ্রেণীতে অন্তর্ভুক্ত করা হয়েছে। সোনালি বাঁদর ছাড়াও এখানে অন্যান্য লুপ্তপ্রায় এবং বিপন্নগ্রস্ত প্রাণী পাওয়া যায়। তার মধ্যে উল্লেখযোগ্য হল: বিন্তুরং, বন্য কুকুর, বনেরৌ, ধনেশ পক্ষী, নাহরফুটুকী বাঘ, কেটেলা পহু, হাড়গিলা, উরণীয়া কের্কেটুয়া, নেউল, জহামাল, বন্য মেকুরী ইত্যাদি। তদুপরি এখানে বিভিন্ন প্রজাতির উদ্ভিদ আছে। এর প্রাইমেট সমূহের ওপর বিভিন্ন গবেষণা চালানো হচ্ছে।

স্থানীয় বাসিন্দা এবং বেসরকারি সংগঠনসমূহ কাকৈজানা সংরক্ষিত বনাঞ্চলকে অভয়ারণ্যে উন্নীত করতে দাবী জানিয়ে আসছে।

সরকারি পদক্ষেপ 
কাকৈজানা সংরক্ষিত বনাঞ্চলের প্রাণীসমূহ বিশেষত সোনালি বাঁদরের জন্য খাদ্য সহজলভ্য করতে সরকার কিছু পদক্ষেপ হাতে নিয়েছে। এর জন্য জেলা প্রশাসন, আসাম সরকারের বন বিভাগ এবং পঞ্চায়েত ও গ্রামোন্নয়ন বিভাগ মহাত্মা গান্ধী জাতীয় নিয়োগ নিশ্চিতকরণ যোজনার অধীনে ১০,৫৭৫ টা ফল গাছের পুলি রোপণের কার্যসূচী হাতে নেওয়া হয়েছে। খাদ্য এবং সুরক্ষার জন্য এই গাছপুলি রোপণের কাজ হাতে নেওয়া হয়েছে। এর সঙ্গে বনাঞ্চলটির জীবকুলের গণনার কাজও জেলা প্রশাসন চিন্তা করেছে। এর সঙ্গে স্থানীয় বাসিন্দা এবং ছাত্র-ছাত্রীসমূহকে পরিবেশ এবং পরিস্থিতি তন্ত্রের সংরক্ষণ বিশেষত সোনালি বাঁদর সংরক্ষণের জন্য সজাগতা সৃষ্টি করতে বিভিন্ন কার্যপন্থা গ্রহণ করা হয়েছে।

তথ্যসূত্র

বহিঃসংযোগ 
 

আসামের জাতীয় উদ্যান এবং অভয়ারণ্য
আসামের সংরক্ষিত অঞ্চল
আও নাগা

আও ভারত-এর নাগাল্যান্ড রাজ্যের একটা প্রধান নাগা উপজাতি৷ এরা খ্রিস্টধর্মে ধর্মান্তরিত হওয়া প্রথম নাগা উপজতি৷ খ্রিস্টধর্ম-এর সঙ্গে পশ্চিমী শিক্ষাব্যবস্থাকে আওরা সর্বপ্রথম গ্রহণ করে নেয়৷ ১৮৭২ সালে আমেরিকান ব্যাপ্টিস্ট মিশনারি এডউইন ক্লার্ক (Edwin W. Clark), মলুংকিমং (Molungkimong) নামের একটি আও গ্রামে ভরে দেওয়ার পর থেকে খ্রিস্টধর্ম নাগাল্যান্ড-এ প্রবেশ করে৷ আওদের প্রধান ভূমি হল পূর্বে চুলা উপত্যকা (Tsula [Dikhu]) থেকে পশ্চিমে মোককচাং জেলা পর্যন্ত৷ আও নাগারা বছরজুড়ে কৃষির সঙ্গে জড়িত নানা উৎসব পালন করে৷

বিস্তার 
২০১১ সালের জনগণনা অনুসারে নাগাল্যান্ড-এ আওদের মোট জনসংখ্যা ২২৭,০০০৷ নাগাল্যান্ডের মোককচাং জেলা এই উপজাতির লোকের মূল বাসস্থান৷ এই জেলার মোট ক্ষেত্রফল ১৬১৫ বর্গ কিলোমিটার৷ কিছুসংখ্যক আও নাগা লোক চুবুরীয়া আসামেও বাস করে৷ মোককচাং জেলার মোট ছটা পর্বতশ্রেণীতে আও নাগারা বাস করে৷
 জুরাংকোং রেঞ্জ:এই পর্বত শ্রেণীটি আসাম উপত্যকার কাষরীয়া এবং দিসাই (Dissai) এবং ঝাঞ্জি (Jhanzi) নদীর উপত্যকার সমান্তরালভাবে অবস্থিত৷ পাহাড়গুলি ঘন বাঁশে পরিপূর্ণ৷
 জাপুকোং রেঞ্জ: এই পর্বতশ্রেণী জেলাটির উত্তর-পূর্ব থেকে দক্ষিণ-পশ্চিম অঞ্চল পর্যন্ত আছে৷ এই পর্বতশ্রেণী জুরাংকোং রেঞ্জের দক্ষিণে অবস্থিত৷
 চাংকিকোং রেঞ্জ: এই পর্বতশ্রেণী জাপুকোং রেঞ্জের পূর্বদিকে অবস্থিত৷
 আসেটকোং রেঞ্জ: এই পর্বতশ্রেণী অন্যতম স্বল্প দৈর্ঘ্যের যদিও জেলাটির পূর্বের থেকে পশ্চিম পর্যন্ত বিস্তার হয়ে থাকা প্রধান পর্বতশ্রেণী৷ এই পর্বতসমূহ মেলাক (Melak) এবং মেনুং (Menung) নদী দুটির মধ্যে অবস্থিত৷ একে নদীদ্বীপের মত দেখা যায় এবং সেটির নাম আসেটকোং যেখানে আসেট-র অর্থ হল দ্বীপ৷
 কাংপাংকোং রেঞ্জ: এই পর্বতশ্রেণী জেলাটির আটাইতভাবে উত্তরে এবং দিখু (Dikhu) নদীর সমান্তরালভাবে অবস্থিত৷ এই নদীটিে মোককচাং জেলার টুবেনচাং এবং মন জেলার সাথে প্রাকৃতিক সীমা নির্ধারণ করে দিছে৷
 য়ংপাংকোং রেঞ্জ: এই পর্বতশ্রেণী জেলাটির আটাইতভাবে দক্ষিণত অবস্থিত৷ পর্বতসমূহে আও দের বাসস্থানের থেকে অন্যান্য উপজাতি যেমন দক্ষিণর লোথা এবং ছেমাসকল এবং পূর্বে চাংটামদের বাসস্থানের সীমা নির্ধারণ করেছে৷ য়ংপাংকোং নামটির অর্থ উচ্চতর যা এই পর্বত অন্য পর্বতশ্রেণীতভাবে উচ্চতর হওয়াটি বোঝায়৷

ধর্ম 
১৮৭২ সালে আমেরিকান খ্রিস্টান মিশনারিদের আগমনে আওদের খ্রিস্টধর্মে ধর্মান্তকরণ আরম্ভ করে৷ আওরা খ্রিস্টধর্মে ধর্মান্তরিত হওয়া নাগাল্যান্ডের প্রথম উপজাতি৷ বর্তমান আওদের প্রায় সব লোকই খ্রিস্ট ধর্মাবলম্বী৷

তথ্যসূত্র 
 Mills, J. P. (1926). The Ao Nagas. London: Macmillan and Co.
 Smith, William C. (2002). The Ao-Naga tribe of Assam. New Delhi: Mittal.
 Oppitz, Michael, Thomas Kaiser, Alban von Stockhausen & Marion Wettstein. 2008. Naga Identities: Changing Local Cultures in the Northeast of India. Gent: Snoeck Publishers.
 Kunz, Richard & Vibha Joshi. 2008. Naga – A Forgotten Mountain Region Rediscovered. Basel: Merian.
 von Stockhausen, Alban. 2014. Imag(in)ing the Nagas: The Pictorial Ethnography of Hans-Eberhard Kauffmann and Christoph von Fürer-Haimendorf. Arnoldsche, Stuttgart
 Wettstein, Marion. 2014. Naga Textiles: Design, Technique, Meaning and Effect of a Local Craft Tradition in Northeast India. Arnoldsche, Stuttgart

বহিঃসংযোগ 
 Moatsü Mong: আও নাগাদের উৎসব
 আও নাগা সাধুকথা (Language in India)
 Ethnologue profile
 আও নাগা সম্পর্কিত ডকুমেন্টরী, প্রথম খন্ড: উৎস এবং প্রব্রজন
 আও নাগা সম্পর্কীয় ডকুমেন্টেরী, দ্বিতীয় খন্ড সংস্কৃতি

ভারতের সামাজিক সম্প্রদায়সমূহ